1-A NORMES DE SEGURETAT AL LABORATORI

Objectius de la pràctica:

-Conèixer les normes de seguretat.

-Saber determinar quins comportaments i accions són correctes i quins són incorrectes, quan es treballa dins el laboratori.

Desenvolupament

1.-Posa’t en grups de 2 ó 3 alumnes, seguint les indicacions del professor, i col·labora amb els teus companys: intenteu recordar i anotar una llista de les normes de seguretat al laboratori que recordeu. Podeu començar cada norma per “És prohibit…”, “És obligatori…”, “És necessari…”

2.-Escolta ara atentament el llistat de normes del laboratori. Fes una taula on anotis cada norma de seguretat i, al costat, perquè penses que existeix cadascuna de les normes.

3.-Llegeix aquesta història. Busca els errors. Escriu per a cada error que trobis les normes de seguretat que no s’hi respecten.

Ha tocat el timbre del canvi de classe. ”que bé!, pensa en Marc. “Ara em toca anar al laboratori, avui he de fer la pràctica de dissecció de cor.”

Quan arriba al laboratori, seu al lloc de sempre, el professor reparteix el guió de la pràctica i comença a explicar-la. Quan ja ha acabat de fer l’explicació, en Marc es posa a remenar el cor de xai que té a la safata de dissecció. “Quin fàstic!”, pena mentre fica el bolígraf per la vena cava superior.

Ara s’adona que no té el material necessari per fer la dissecció. “quin deu ser?”, es pregunta. De tota manera, en Marc és molt desordenat i mai no sap què li toca fer ni on té les coses.

El professor ha hagut de sortir un moment de l’aula i en Marc té una curiositat increïble per saber què hi ha dins del flascó que és a sobre de la taula del professor. Mira si arriba: “No, encara no ve”. En Marc s’acosta a la taula, agafa el flascó, l’obre, l’olora i es posa una mica de líquid al dit, el llepa i...”Uf! quin mal gust que té, quin fàstic!”, diu en Marc.

Els seus companys l’avisen que ve el professor. Amb les preses, el líquid del flascó li cau a sobre dels pantalons: “És igual, ja s’assecarà, El professor pensarà que és aigua”. Torna corrents al lloc i continua fent la dissecció.

Quan acaba la pràctica, en marc llença el cor de xai a la paperera i esbandeix amb aigua els estris que ha utilitzat. Els deixa de qualsevol manera a la pica i s’acomiada del professor.

En Marc se’n va corrents al pati. “que trapella que sóc! Sort que el profe no m’ha vist!”, pensa.

4.-Revisa la pràctica i escru un text breu de 4-5 línies explicant què has après en aquesta pràctica., i si s’han acomplert els objectius.

